-   สินทรัพย์ถาวรหลัก

  ที่ดิน อาคารและอุปกรณ์

ธนาคารเป็นเจ้าของกรรมสิทธิ์เหนือที่ดินและอาคารอันเป็นที่ตั้งสำนักงานใหญ่ ซึ่งประกอบ
ด้วยอาคารนานาเหนือ ตั้งอยู่ที่ เลขที่ 35 ถนนสุขุมวิท แขวงคลองเตยเหนือ เขตวัฒนา กรุงเทพฯ
10110 มีเนื้อที่
7 ไร่ 0 งาน 86.4 ตารางวา และอาคารสุขุมวิท ตั้งอยู่ที่ เลขที่ 10 ถนนสุขุมวิท แขวงคลองเตย
เขตคลองเตย
กรุงเทพฯ 10110 มีเนื้อที่ 2 ไร่ 1 งาน 52.9 ตารางวา เป็นกรรมสิทธิ์ของธนาคาร ทั้งนี้
ธนาคารมีสาขาในประเทศจำนวน 643 สาขา (รวมสำนักนานาเหนือ)

ธนาคารและบริษัทย่อยมีที่ดิน อาคาร และอุปกรณ์ ณ วันที่ 31 ธันวาคม 2548 รวม 20,971
ล้านบาท โดยมีรายละเอียดดังนี้

+-----------------------------------------------+----------------------+
|                                               | หน่วย : ล้านบาท        |
+-----------------------------------------------+----------------------+
| รายการ                                        | ราคาทุน               |
+-----------------------------------------------+----------------------+
| 1.ที่ดิน                                         | 5,831                |
|                                               |                      |
| ราคาทุนเดิม                                     | 3,940                |
|                                               |                      |
| ส่วนที่ตีราคาเพิ่ม                                  | 10,506               |
|                                               |                      |
| 2. อาคาร                                      | 9,533                |
|                                               |                      |
| ราคาทุนเดิม                                     | 37                   |
|                                               |                      |
| 3. อุปกรณ์                                      | 29,847               |
|                                               |                      |
| 4. อื่นๆ                                        | 8,548                |
|                                               |                      |
| รวม                                           | 328                  |
|                                               |                      |
| หัก ค่าเสื่อมราคาสะสม                             |                      |
|                                               |                      |
| หัก ค่าเผื่อด้อยค่า                                 |                      |
+-----------------------------------------------+----------------------+
| ที่ดิน อาคาร และอุปกรณ์สุทธิ                         | 20,971               |
+-----------------------------------------------+----------------------+

  หมายเหตุ ที่ดิน อาคาร และอุปกรณ์สุทธิดังกล่าว รวมสาขาต่างประเทศ

  ลักษณะกรรมสิทธิ์และอายุสัญญาเช่าพื้นที่อาคารที่ทำการสาขา

+---------------------------------------------+------------------------+
| ประเภทกรรมสิทธิ์                               | จำนวนสาขาในประเทศ      |
+---------------------------------------------+------------------------+
| 1. เอกสิทธิ์การครอบครองจากการซื้อ                | 507                    |
+---------------------------------------------+------------------------+
| 2. กรรมสิทธิ์การเช่า                            |   136                  |
|                                             |                        |
| - ระยะเวลาสัญญาเช่าไม่เกิน 3 ปี                  |   114                  |
|                                             |                        |
| - ระยะเวลาสัญญาเช่ามากกว่า 3 ปี – 5 ปี           |   1                    |
|                                             |                        |
| - ระยะเวลาสัญญาเช่ามากกว่า 5 ปี ขึ้นไป            |   21                   |
+---------------------------------------------+------------------------+
| รวมทั้งสิ้น                                     | 643                    |
+---------------------------------------------+------------------------+

-   สินทรัพย์ถาวรหลักในต่างประเทศ

  ณ วันที่ 31 ธันวาคม 2548 ธนาคารมีสาขาต่างประเทศจำนวน 7 สาขา ใน 6 ประเทศ ดังนี้

1. ลอสแองเจลิส สหรัฐอเมริกา

2. สิงคโปร์ สิงคโปร์

3. มุมไบ อินเดีย

4. คุนหมิง สาธารณรัฐประชาชนจีน

5. นครหลวงเวียงจันทน์ สาธารณรัฐประชาธิปไตยประชาชนลาว

6. พนมเปญ กัมพูชาประชาธิปไตย

7. ย่อยจังหวัดเสียมเรียบ กัมพูชาประชาธิปไตย

  ลักษณะกรรมสิทธิ์

อาคารที่ทำการของสาขาเกือบทุกแห่ง มีกรรมสิทธิ์การถือครองเป็นลักษณะการเช่า
มีเพียงสาขาพนมเปญ เพียงแห่งเดียวที่ธนาคารซื้อ อาคารลักษณะบ้านพัก พร้อมที่ดิน ขนาด 840
ตารางเมตร เป็นกรรมสิทธิ์ของธนาคาร ราคา ณ วันซื้อ 520,000 USD
เพื่อปรับปรุงเป็นอาคารที่ทำการสาขาโดย ณ วันที่ 31 ธันวาคม 2548 อาคาร
ที่ดินและอุปกรณ์ของสาขาต่างประเทศทุกแห่งรวมกัน มีมูลค่าทางบัญชีสุทธิ จำนวน 30,377,865
บาท

สำหรับสัญญาเช่าอาคารสาขาต่างประเทศที่ธนาคารมีภาระผูกพันต้องชำระแก่คู่สัญญาทุกสัญญา
คิดเป็นเงินจำนวน 1,539,852 บาทต่อเดือน โดยแยกเป็นสกุลเงินต่างๆ ดังนี้

  ------------------- ----------------------------- ---------------------
  จำนวนสาขา           ค่าใช้จ่ายต่อเดือน                 บาท

  3                   12,988 USD                    522,760

  1                   511,525 INR                   435,871

  1                   20,264 SGD                    493,283

  1                   17,760 RMB                    87,939

                      รวม                           1,539,852

  หมายเหตุ                                           
  อัตราแลกเปลี่ยน ณ วันที่                                
  5 ธันวาคม 2548                                     
  ------------------- ----------------------------- ---------------------

-   นโยบายการให้สินเชื่อและหลักประกันการให้สินเชื่อ

นโยบายการให้สินเชื่อ

ธนาคารกำหนดให้มีการทบทวนนโยบายสินเชื่อเป็นประจำทุกปี เพื่อปรับปรุงให้มีความเหมาะสม
และสอดคล้องกับกระบวนการบริหารสินเชื่อ
รวมถึงการสนับสนุนกลยุทธ์และเป้าหมายทางธุรกิจของธนาคารในการตอบสนองความต้องการของลูกค้า
โดยคำนึงถึงการบริหารความเสี่ยงในระดับที่ธนาคารยอมรับได้
มีการปรับปรุงอำนาจในการอนุมัติสินเชื่อและปรับปรุงโครงสร้างหนี้
เพื่อให้การอนุมัติและปรับปรุงโครงสร้างหนี้มีแนวทางปฏิบัติที่เป็นมาตรฐานเดียวกันและมีความคล่องตัว
โดยมีหลักการที่สำคัญ คือ การพิจารณาและอนุมัติสินเชื่อ และปรับปรุงโครงสร้างหนี้
ให้กระทำในรูปของคณะบุคคลตั้งแต่ 3 คน ขึ้นไป
และให้ถือปฏิบัติตามนโยบายและระเบียบดังกล่าวโดยเคร่งครัด

นโยบายสินเชื่อประกอบด้วย 3 ส่วนหลัก ดังนี้

1. การวางแผนสินเชื่อ (Portfolio Planning) ประกอบด้วย
นโยบายการกระจายความเสี่ยงด้านสินเชื่อ
การแบ่งกลุ่มลูกค้า (Customer Segmentation) การจัดอันดับความสำคัญของลูกค้า
และการวางแผนการตลาดสำหรับลูกค้าในแต่ละกลุ่ม

2. การพิจารณาและอนุมัติสินเชื่อ (Portfolio Acquisition) ประกอบด้วย หลักการให้สินเชื่อ
เครื่องมือที่ใช้ในการพิจารณาสินเชื่อ นโยบายในการกำหนดราคา
หลักเกณฑ์การพิจารณาวงเงินสินเชื่อ ระยะเวลาชำระหนี้และหลักประกัน

3. การติดตามดูแลสินเชื่อ (Portfolio Maintenance) ประกอบด้วย
แนวทางในการติดตามดูแลสินเชื่อ
หลังการอนุมัติ การเร่งรัดและการปรับปรุงหนี้ การสอบทานสินเชื่อ
การประเมินผลการดำเนินงานและ
การรายงาน

หลักประกันในการให้สินเชื่อ

การให้สินเชื่อของธนาคารโดยทั่วไป จะต้องมีหลักประกัน ได้แก่ เงินฝากธนาคาร ตั๋วเงิน
พันธบัตรรัฐบาล พันธบัตรรัฐวิสาหกิจ อสังหาริมทรัพย์ที่ปราศจากภาระผูกพัน เครื่องจักรจดทะเบียน
สิทธิการเช่าที่ดินหรืออาคารและสินค้าในคลังสินค้าของลูกหนี้หรือบุคคลอื่น
โดยธนาคารจะพิจารณาหลักประกันที่มีความมั่นคง
และสามารถเปลี่ยนเป็นเงินสดหรือเปลี่ยนมือได้เร็วโดยปกติธนาคารจะมีสิทธิในหลักประกันเป็นลำดับแรก
ยกเว้นในบางกรณี เช่น กรณีที่มีผู้ให้กู้หลายราย
ธนาคารจะเป็นผู้รับประโยชน์ในหลักประกันร่วมกับเจ้าหนี้รายอื่น
หรือมีสิทธิในหลักประกันในลำดับรองจากเจ้าหนี้รายอื่น

กรณีการให้สินเชื่อแก่อุตสาหกรรมขนาดกลางและขนาดย่อม
หรือการให้สินเชื่อแก่บริษัทในเครือของลูกหนี้ ธนาคารจะเจรจาบริษัทแม่ของลูกหนี้ให้ค้ำประกันเงินกู้
และขอให้มีการค้ำประกันจากบุคคลที่เกี่ยวข้อง

ส่วนเงินกู้ไม่มีหลักประกัน
ส่วนใหญ่จะเป็นเงินกู้ระยะสั้นที่ให้กับลูกค้าธุรกิจขนาดใหญ่ที่มีฐานะทางการเงินดี
มีกระแสเงินสดที่เพียงพอชำระหนี้ และเป็นบริษัทที่จดทะเบียนในตลาดหลักทรัพย์แห่งประเทศไทย
รวมทั้งเงินกู้ให้แก่บริษัทข้ามชาติที่ประกอบธุรกิจในประเทศ เงินกู้ให้แก่หน่วยงานของรัฐ
และเงินกู้ให้แก่สถาบันการเงินอื่นในตลาดเงิน

ธนาคารกำหนดให้ผู้กู้ใช้สินทรัพย์ที่เป็นสถานประกอบการเป็นหลักประกันสินเชื่อ
ส่วนการให้สินเชื่อโครงการจะค้ำประกันด้วยสินทรัพย์ของโครงการ
โดยธนาคารใช้ผู้ประเมินราคาอิสระจากภายนอกซึ่งได้รับการเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
และพนักงานของธนาคารซึ่งมีความรู้ความชำนาญเป็นผู้ประเมินราคาหลักทรัพย์ ทั้งนี้
เพื่อให้การประเมินราคาเป็นไปอย่างถูกต้องและมีมาตรฐาน
ธนาคารกำหนดให้มีการทบทวนราคาประเมินหลักประกันให้เป็นปัจจุบันอย่างสม่ำเสมอ
ตามเกณฑ์ของธนาคารแห่งประเทศไทย ทั้งนี้
เพื่อประโยชน์ในการบริหารความเสี่ยงจากการด้อยค่าของหลักประกันและการกันสำรองหนี้สูญของธนาคาร

การบริหารความเสี่ยงจากการให้สินเชื่อ

ธนาคารตระหนักถึงการบริหารความเสี่ยงจากการให้สินเชื่อ ทั้งในระดับลูกค้า และระดับ
Portfolio
ในปี 2547 ต่อเนื่องถึงปี 2548 ธนาคารมีการปรับปรุงการบริหารความเสี่ยงด้านสินเชื่อให้ดีขึ้น
ดังนี้

1.  ทบทวนและปรับปรุงนโยบายสินเชื่อ อำนาจการอนุมัติสินเชื่อและปรับปรุงโครงสร้างหนี้
    และระเบียบปฏิบัติงานที่เกี่ยวข้อง

2.  พัฒนาเครื่องมือในการบริหารความเสี่ยงต่างๆ ได้แก่
    การปรับปรุงระบบการจัดอันดับความเสี่ยงของสินเชื่อสำหรับลูกค้าขนาดกลางและขนาดใหญ่ให้มีความละเอียดมากขึ้น
    โดยขยายระดับความเสี่ยงจากเดิมที่มีอยู่ 13 อันดับ เป็น 22 อันดับ

3.  การกำหนดวงเงินสูงสุดสำหรับอุตสาหกรรมแต่ละประเภท (Industry Concentration
    Limit) เพื่อไม่ให้เกิดการกระจุกตัวของสินเชื่ออย่างมีนัยสำคัญ
    และก่อให้เกิดการกระจายความเสี่ยงที่ดี

4.  พัฒนามาตรฐานรายงานการวิเคราะห์พอร์ตสินเชื่อ (Credit Portfolio)
    โดยปรับปรุงตัวแปรที่ใช้ในการคำนวณอัตราผลตอบแทนจากการดำเนินงานโดยพิจารณาจากกำไรที่สะท้อนต้นทุนและความเสี่ยงแล้ว
    (Risk Adjusted Return On Capital : RAROC)
    และนำมาใช้ในการวิเคราะห์พอร์ตสินเชื่อ

5.  ปรับปรุงแบบฟอร์มรายงานการขออนุมัติสินเชื่อให้มีเนื้อหาในการประเมินและวิเคราะห์ความเสี่ยงมากขึ้น

6.  ธนาคารยังอยู่ระหว่างการจัดหาและพัฒนาเครื่องมือหรือ Software
    เพื่อช่วยในการวิเคราะห์และบริหารความเสี่ยงพอร์ตลูกค้ารายย่อยให้มีประสิทธิภาพยิ่งขึ้น

7.  พัฒนาคุณภาพงานวิจัยธุรกิจ ซึ่งรวมถึงการวิเคราะห์ภาวะเศรษฐกิจและอุตสาหกรรม
    การจัดอันดับความเสี่ยงของแต่ละอุตสาหกรรม การวิเคราะห์บริษัทที่มีศักยภาพ
    และวิเคราะห์ธุรกิจการเงินและการธนาคาร และการจัดทำดัชนีกรุงไทย (Krung Thai
    Business Index: KTBI) เพื่อใช้เป็นข้อมูลประกอบการวางแผนการบริหารงานสินเชื่อ

ธนาคารตระหนักถึงผลกระทบที่จะเกิดจากการดำเนินการตามข้อตกลง Basel II
ที่มีต่อสถาบันการเงินของประเทศไทยในอนาคตอันใกล้
และได้มีการเตรียมความพร้อมก่อนนำมาตรฐานดังกล่าวมาใช้ ซึ่งในเบื้องต้น
ธนาคารได้ประเมินผลกระทบทางลบที่จะเกิดขึ้นแล้ว
ผลกระทบอยู่ในระดับที่ธนาคารสามารถควบคุมและจัดการได้

-   นโยบายการควบคุมดูแล การอนุมัติสินเชื่อ และการติดตามลูกหนี้

การควบคุมดูแลความเสี่ยงด้านสินเชื่อโดยรวม (Portfolio Management)

ธนาคารมีการกำหนดวงเงินสูงสุดสำหรับลูกค้ารายใดรายหนึ่ง
และวงเงินสูงสุดสำหรับอุตสาหกรรมแต่ละประเภท เพื่อมิให้เกิดการกระจุกตัวของเงินให้สินเชื่อ
กำหนดพื้นที่เป้าหมายและประเภทธุรกิจเป้าหมายเพื่อให้การขยายสินเชื่อของธนาคารมีทิศทางที่ชัดเจนและเป็นไปตามเป้าหมายที่กำหนด
พร้อมทั้งกำหนดแนวทางการให้สินเชื่อแก่บุคคล และ/หรือ กิจการที่มีส่วนเกี่ยวข้องกับธนาคาร

การอนุมัติสินเชื่อ

-   เครื่องมือที่ใช้ในการอนุมัติ

การพิจารณาอนุมัติสินเชื่อทุกครั้งจะต้องประเมินความเสี่ยงและใช้เครื่องมือที่ธนาคารกำหนด
โดยการพิจารณาสินเชื่อเพื่อการอุปโภคบริโภคและสินเชื่อธุรกิจขนาดเล็ก ให้ใช้ระบบการให้คะแนน
ตามปัจจัยต่างๆ (Credit Scoring) โดยใช้วิธีการ Rule Based Lending (RBL) และ
Rule Based Lending - Medium (RBL-Medium) ส่วนการพิจารณาสินเชื่อธุรกิจขนาดใหญ่
และธุรกิจขนาดกลาง ธนาคารกำหนดให้มีการจัดอันดับความเสี่ยงของลูกค้า (Credit Risk
Rating) ทุกราย โดยให้ใช้แบบฟอร์มรายงานการขออนุมัติสินเชื่อธุรกิจ
(Credit Application Form)

-   อำนาจในการอนุมัติ

การใช้อำนาจอนุมัติสินเชื่อและปรับปรุงโครงสร้างหนี้
จะกระทำในรูปของคณะกรรมการสินเชื่อหรือคณะบุคคล
โดยระดับอำนาจอนุมัติจะพิจารณาตามประเภทสินเชื่อและวงเงินรวมของลูกค้าทั้งกลุ่มหรือทั้งราย
ซึ่งธนาคารแบ่งประเภทสินเชื่อ โดยพิจารณาตามระดับความเสี่ยง
การพิจารณาอนุมัติสินเชื่อแก่ลูกค้ารายใดรายหนึ่งในกลุ่ม
จะต้องพิจารณาอันดับความเสี่ยงและวงเงินสินเชื่อ/ภาระหนี้ของกลุ่มประกอบด้วยทุกครั้ง
และจะใช้อำนาจการอนุมัติสินเชื่อกับการอนุมัติลูกค้าทั้งกลุ่มสำหรับสินเชื่อประเภทที่มีความเสี่ยงสูง
ทั้งนี้ เพื่อควบคุมความเสี่ยงและTotal Exposure
ของลูกค้าและกลุ่มลูกค้าให้อยู่ในระดับที่ยอมรับได้

การพิจารณาอนุมัติสินเชื่อจะพิจารณาปัจจัยต่างๆตามหลักการให้สินเชื่อ ได้แก่
วัตถุประสงค์ในการขอ/การใช้สินเชื่อ
แหล่งเงินที่ผู้ขอสินเชื่อจะนำมาชำระคืนซึ่งจะต้องมีการตรวจสอบความสามารถในการชำระหนี้ของผู้ขอสินเชื่อจากหลายปัจจัย
ปัจจัยเสี่ยงที่ทำให้ธนาคารไม่ได้รับชำระหนี้คืน การประเมินความเสี่ยงของตัวผู้ขอสินเชื่อ
ในกรณีที่ผู้ขอสินเชื่อประกอบธุรกิจธนาคารจะวิเคราะห์แนวโน้มอุตสาหกรรมของกิจการ
สถานะและความสามารถทางธุรกิจของผู้ขอสินเชื่อ วิเคราะห์งบการเงินของผู้ขอสินเชื่อ
พร้อมทั้งกำหนดหลักประกันและเงื่อนไขต่างๆ เพื่อลดความเสี่ยง

  การติดตามลูกหนี้

ธนาคารกำหนดให้เจ้าหน้าที่ที่รับผิดชอบลูกค้า ติดตามดูแลสินเชื่อภายหลังการอนุมัติอย่างใกล้ชิด
ด้วยการออกเยี่ยมเยียนลูกค้าอย่างสม่ำเสมอ เพื่อติดตามการใช้วงเงินให้เป็นไปตามเงื่อนไข
รวมทั้งติดตามความคืบหน้ากิจการและความเป็นไปของลูกค้า นอกจากนั้น
ยังกำหนดให้มีการติดตามลูกค้าในเชิงป้องกัน
โดยให้เจ้าหน้าที่สินเชื่อติดตามสัญญาณเตือนภัยล่วงหน้าเกี่ยวกับคุณภาพสินเชื่อของลูกค้า
ติดตามและทบทวนงบการเงิน แผนธุรกิจ และทบทวนการจัดอันดับความเสี่ยงของลูกค้า
ตลอดจนการประเมินมูลค่าหลักประกันและ
การประกันภัย

เจ้าหน้าที่สินเชื่อจะติดตามดูแลลูกค้ารายย่อย จากพฤติกรรมการใช้วงเงิน
และพฤติกรรมการชำระเงิน จากรายงานต่างๆ (Transaction Reports)
ส่วนการติดตามดูแลลูกค้าธุรกิจขนาดกลางและธุรกิจขนาดใหญ่จะมีการติดตามใกล้ชิดมากกว่า
ธนาคารมีมาตรการชัดเจนในการแก้ไขและควบคุมความเสี่ยงด้านสินเชื่อที่เข้มงวด
ซึ่งนอกจากควบคุมสินเชื่อใหม่มิให้เป็น NPLs แล้ว ธนาคารยังกำหนดเป้าหมายให้ลดปริมาณ NPLs
ลงทุกปี โดยสร้างระบบงานโครงการเร่งลดปริมาณ NPLs
หากลูกค้ารายใดมีสัญญาณบ่งบอกว่าจะเริ่มมีปัญหา (Watch List) แม้จะยังไม่เริ่มค้างชำระจนเป็น
NPLs เจ้าหน้าที่ผู้รับผิดชอบก็จะดำเนินการอย่างต่อเนื่องเพื่อป้องกันมิให้เป็น NPLs
และหากลูกค้ารายใดเป็น NPLs แล้ว
ธนาคารกำหนดมาตรการให้ปรับปรุงโครงสร้างหนี้ควบคู่ไปกับการดำเนินการด้านกฎหมายเพื่อให้การจัดการ
NPLs เป็นไปอย่างมีประสิทธิภาพที่สุด

-   นโยบายการจัดชั้นสินทรัพย์และการกันสำรอง

การจัดชั้นสินทรัพย์

1. แนวทางการจัดชั้นสินทรัพย์โดยรวม

ธนาคารดําเนินการจัดชั้นสินทรัพย และกันเงินสํารองเพื่อใหเปนไปตามการยอมรับของสากล
ประกอบกับมีระบบการสอบทานสินเชื่อตามมาตรฐานของธนาคารแห่งประเทศไทย นอกจากนี้
สํานักงานการตรวจเงินแผนดินยังไดสอบทานและตรวจสอบงบการเงินของธนาคารเปนรายไตรมาส

2. หลักเกณฑ์ในการจัดชั้นสินทรัพย์

ธนาคารมีนโยบายการจัดชั้นสินทรัพย์ตามประกาศธนาคารแห่งประเทศไทยเรื่องสินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ตาม
“พระราชบัญญัติการธนาคารพาณิชย พ.ศ.2505” ซึ่งแก้ไขเพิ่มเติมโดย
“พระราชกำหนดแก้ไขเพิ่มเติมพระราชบัญญัติการธนาคารพาณิชย์พ.ศ. 2505 พ.ศ. 2528”
และธนาคารแหงประเทศไทยไดประกาศแกไขกฎเกณฑ์เมื่อวันที่ 26 สิงหาคม 2547
โดยมีสาระสำคัญของการจัดชั้นสินทรัพย์ ในการกําหนดใหธนาคารจัดชั้นสินทรัพยออกเป็น 6 ระดับ
และกําหนดการกันเงินสํารองตามการจัดชั้นสินทรัพย หลักเกณฑดังกลาวกําหนดวา
สินทรัพย์คุณภาพดีจะถูกแบ่งออกเป็น สินทรัพย์จัดชั้นปกติ (Normal)
และสินทรัพย์จัดชั้นกลาวถึงเป็นพิเศษ (Special Mentioned) กลาวคือ

(ก.) สินทรัพยจัดชั้นปกติ คือ สินเชื่อที่ไม่มีสัญญาณของการผิดนัดชำระหนี้
และไมนาจะทําใหธนาคาร

ตองรับภาระขาดทุน

(ข.) สินทรัพยจัดชั้นกลาวถึงเปนพิเศษ คือ
สินเชื่อที่มีสิ่งบงชี้ถึงปญหาวาหากไมแกไขใหถูกตองอาจมีผลกระทบถึงความสามารถของผูกูในการชำระหนี้ได
โดยปกติแลวสินเชื่อที่ค้างชำระเงินต้นหรือดอกเบี้ยเกินกว่า 1 เดือนแต่ไม่เกิน 3
เดือนนับแต่วันถึงกำหนดชำระจะถูกจัดชั้นเป็นสินทรัพย์จัดชั้นกลาวถึงเปนพิเศษ

(ค.) สินทรัพยจัดชั้นตํ่ากวามาตรฐาน คือ
สินเชื่อที่มีความเปนไปไดที่ธนาคารจะตองรับภาระขาดทุนหาก
ปญหาที่มีอยูนั้นไมไดรับการแกไขอยางถูกตอง
และมีความไมแนนอนบางประการเกี่ยวกับความสามารถในการชําระหนี้ของผูกู ทั้งนี้
สินเชื่อที่ค้างชำระเงินต้นหรือดอกเบี้ยเกินกว่า 3 เดือนแตไมเกิน 6
เดือนนับแต่วันถึงกำหนดชำระจะถูกจัดชั้นเปนสินทรัพย์จัดชั้นตํ่ากว่ามาตรฐาน

(ง.) สินทรัพยจัดชั้นสงสัย คือ สินเชื่อที่มีการดอยคามากกวาสินเชื่อจัดชั้นตํ่ากวามาตรฐาน
และไมนาจะชําระคืนไดเต็มจํานวน ทั้งนี้ สินเชื่อที่ค้างชำระเงินต้นหรือดอกเบี้ยเกินกว่า 6
เดือนแตไมเกิน 1 ป นับแต่วันถึงกำหนดชำระหรือมีคุณสมบัติอื่นๆ
ตามที่ธนาคารแหงประเทศไทยกําหนดจะถูกจัดชั้นเปนสินทรัพย์จัดชั้นสงสัย

(จ.) สินทรัพยจัดชั้นสงสัยจะสูญ คือ สินเชื่อที่ค้างชําระเงินต้นหรือดอกเบี้ยเกิน 1
ปขึ้นไปนับแต่วันถึงกำหนดชำระหรือมีคุณสมบัติอื่นๆ
ตามที่ธนาคารแห่งประเทศไทยกําหนดจะถูกจัดชั้นเปนสินเชื่อจัดชั้นสงสัยจะสูญ

(ฉ.) สินทรัพยจัดชั้นสูญ คือ
สินเชื่อที่มีคุณสมบัติตามที่ธนาคารแห่งประเทศไทยกําหนดที่บงชี้ไดวาการชําระเงินตนและดอกเบี้ยจะไมเกิดขึ้น

สินเชื่อด้อยคุณภาพ

ตามประกาศของธนาคารแห่งประเทศไทย ลงวันที่ 16 มกราคม 2546 เงินให้สินเชื่อด้อยคุณภาพ (NPLs) หมายถึง เงินให้สินเชื่อจัดชั้นต่ำกว่ามาตรฐาน สินทรัพยจัดชั้นสงสัย สินทรัพยจัดชั้นสงสัยจะสูญ และ สินทรัพยจัดชั้นสูญ

สำหรับ ลูกหนี้ที่ปรับปรุงโครงสร้างหนี้ตามหลักเกณฑ์ที่ธนาคารแห่งประเทศไทยกำหนด หากลูกหนี้สามารถปฏิบัติตามเงื่อนไขการปรับปรุงโครงสร้างหนี้ได้ โดยชำระเงินตามสัญญาปรับปรุงโครงสร้างหนี้ใหม่ติดต่อกันไม่น้อยกว่า 3 เดือน หรือ 3 งวดการชำระเงิน แล้วแต่ระยะเวลาใดจะนานกว่า ให้ถือเป็นลูกหนี้จัดชั้นปกติ หากการปรับปรุงโครงสร้างหนี้ของลูกหนี้เข้าเงื่อนไขดังนี้ สามารถจัดชั้นลูกหนี้เป็นชั้นปกติได้ทันที 

1. ลูกหนี้ที่ปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยกำหนด และเข้าเงื่อนไขข้อใดข้อหนึ่งดังต่อไปนี้ ธนาคารจัดชั้นลูกหนี้ดังกล่าวเป็นชั้นปกติได้ทันทีโดยไม่ต้องรอติดตามผลการปฏิบัติตามเงื่อนไขการปรับปรุงโครงสร้างหนี้

 (ก) ลูกหนี้ที่สามารถชำระดอกเบี้ยได้ไม่ต่ำกว่าอัตราดอกเบี้ยในตลาด (Market Interest Rate) โดยไม่มีช่วงปลอดการชำระดอกเบี้ย แต่อาจมีช่วงปลอดชำระเงินต้นได้

 (ข) ลูกหนี้ที่มีส่วนสูญเสียจากการปรับปรุงโครงสร้างหนี้ไม่ต่ำกว่าร้อยละ 20 ของยอดหนี้ตามบัญชีก่อนการปรับปรุงโครงสร้างหนี้ ซึ่งได้มีการตัดออกจากบัญชีแล้ว หรือได้มีการกันเงินสำรองในอัตราดังกล่าวครบถ้วนแล้ว โดยหนี้ส่วนที่เหลือได้มีการวิเคราะห์ฐานะและกิจการของลูกหนี้ ตลอดจนกระแสเงินสดอย่างมีหลักเกณฑ์ สมเหตุสมผล และมีหลักฐานประกอบจนเชื่อได้แน่นอนว่าลูกหนี้สามารถปฏิบัติตามสัญญาการปรับปรุงโครงสร้างหนี้ได้

 (ค) ลูกหนี้ในลักษณะ Loan Syndication หรือมีเจาหนี้หลายราย ซึ่งบรรดาเจาหนี้ไดตกลงปรับปรุงโครงสรางหนี้รวมกันได และสามารถแสดงหลักฐานการวิเคราะห์ฐานะและกิจการของลูกหนี้ ตลอดจนกระแสเงินสดอยางมีหลักเกณฑ สมเหตุสมผล และมีความเป็นไปไดแน่นอนที่ลูกหนี้จะปฏิบัติตามสัญญาการปรับปรุงโครงสรางหนี้ได

 (ง) กรณีที่ธนาคารไดฟองรองลูกหนี้ ตอมาไดมีการตกลงทําสัญญาประนีประนอมยอมความและศาลไดมีคําพิพากษาตามยอมแลว และกรณีที่ธนาคารไดฟองรองลูกหนี้ตามกฎหมายวาดวยการลมละลาย และศาลไดมีคําสั่งเห็นชอบตามคําขอประนอมหนี้หรือแผนฟนฟูกิจการของลูกหนี้แล้ว

2. กรณีที่ธนาคารได้ทําการปรับปรุงโครงสรางหนี้ โดยไดรับความเห็นชอบจากธนาคารแห่งประเทศไทยหรือคณะกรรมการเพื่อสงเสริมการปรับปรุงโครงสรางหนี้ ใหธนาคารจัดชั้นลูกหนี้ดังกล่าวเปนชั้นปกติไดทันทีโดยไมตองรอติดตามผลการปฏิบัติตามเงื่อนไขการปรับปรุงโครงสรางหนี้

3. ในกรณีที่เห็นว่ามีข้อผิดสังเกตในการปรับปรุงโครงสร้างหนี้ ธนาคารแห่งประเทศไทยอาจสั่งการให้มีการแก้ไข หรือให้ธนาคารหาผู้เชี่ยวชาญอิสระมาประเมินหรือทบทวนการปรับปรุงโครงสร้างหนี้ หรือสั่งการให้เปลี่ยนแปลงการจัดชั้นและการกันเงินสำรองสำหรับลูกหนี้ในแต่ละรายได้

-   นโยบายการปรับปรุงโครงสร้างหนี้

ธนาคารมีนโยบายในการดำเนินการกับลูกหนี้ทันทีที่ผิดนัดชำระหนี้
โดยจะติดตามลูกหนี้ให้ชำระหนี้ที่ค้างชำระ หากลูกหนี้ยังไม่สามารถดำเนินการชำระหนี้ที่ค้างชำระ
ภายในระยะเวลา 3 เดือน ธนาคารจะดำเนินคดีกับลูกหนี้
ควบคู่กับกระบวนการปรับปรุงโครงสร้างหนี้ โดยมีนโยบายและกลยุทธ์ในการดำเนินการ ดังนี้

นโยบาย

-   เร่งรัดและปรับปรุงโครงสร้างหนี้อย่างรวดเร็วและมีประสิทธิภาพ
    สำหรับลูกหนี้รายที่มีศักยภาพและให้ความร่วมมือในการชำระหนี้ธนาคาร
    โดยให้ธนาคารไม่มีส่วนสูญเสีย หรือมีส่วนสูญเสียน้อยที่สุด

-   ขายลูกหนี้ให้สถาบันการเงินอื่น
    สำหรับลูกหนี้รายที่ไม่มีความสามารถหรือไม่ให้ความร่วมมือในการชำระหนี้ธนาคาร
    และมีคุณสมบัติอยู่ในเกณฑ์ที่จะขาย

-   ติดตามควบคุมลูกหนี้ที่ปรับปรุงโครงสร้างหนี้แล้ว
    ให้ปฏิบัติตามเงื่อนไขในสัญญาปรับปรุงโครงสร้างหนี้ เพื่อป้องกันไม่ให้ลูกหนี้ย้อนกลับมาเป็น
    NPLs อีก (NPLs Re-Entry)

-   เร่งดำเนินการทางศาลกับลูกหนี้รายที่ไม่สามารถปรับปรุงโครงสร้างหนี้ได้
    จนถึงชั้นบังคับคดีขายทอดตลาด และทำการสืบทรัพย์อื่นๆ ของลูกหนี้และผู้ค้ำประกัน
    โดยไม่ต้องรอให้ขายทอดตลาดทรัพย์จำนองเสร็จสิ้นก่อน

กลยุทธ์

ธนาคารมีกลยุทธ์ในการปรับปรุงโครงสร้างหนี้หลายวิธี เช่น การรับโอนสินทรัพย์เพื่อชำระหนี้
การแปลงหนี้เป็นทุน การเปลี่ยนแปลงเงื่อนไขการชำระหนี้
และการปรับปรุงโครงสร้างหนี้หลายลักษณะประกอบกันและมีแนวทางพัฒนาการปรับปรุงโครงสร้างหนี้ดังนี้

1.  สร้างมาตรฐานในการปฏิบัติงาน

    -   จัดตั้งหน่วยงานปรับปรุงโครงสร้างหนี้สำหรับดูแลลูกหนี้ NPLs

    -   จัดทำคู่มือการปรับปรุงโครงสร้างหนี้

    -   จัดฝึกอบรมพนักงานให้มีความรู้เพิ่มเติมเกี่ยวกับการฟื้นฟูกิจการลูกหนี้ และอื่นๆ

2.  ลดขั้นตอนในการปฏิบัติงาน

-   องค์กรการบริหารงานของหน่วยงานปรับปรุงโครงสร้างหนี้เป็นแบบ Flat Organization

-   ศึกษาข้อมูลลูกหนี้และแบ่งกลุ่มลูกหนี้ออกเป็น 3 กลุ่ม
    เพื่อประกอบการดำเนินการปรับปรุงโครงสร้างหนี้ ดังนี้

  ก) ลูกหนี้ที่มีศักยภาพในการดำเนินธุรกิจ และสามารถปรับปรุงโครงสร้างหนี้ได้

  ข) ลูกหนี้ที่มีความสามารถในการชำระหนี้ แต่ไม่ให้ความร่วมมือกับธนาคาร

  ค) ลูกหนี้ที่ไม่มีศักยภาพในการดำเนินธุรกิจ และไม่มีความสามารถในการชำระหนี้

3.  แนวทางและความชัดเจนในการปรับปรุงโครงสร้างหนี้

-   ตามแนวทางของบริษัท Deloitte Touche Tohmatsu

-   แบบฟอร์มบันทึกเสนอขออนุมัติเป็นมาตรฐานเดียวกัน

-   อำนาจการอนุมัติตามระเบียบของธนาคาร

-   นโยบายการตั้งสำรองค่าเผื่อหนี้สงสัยจะสูญ

วิกฤติเศรษฐกิจในช่วงที่ผ่านมาทำให้ธนาคารจำเป็นต้องดูแลคุณภาพสินทรัพย์อย่างระมัดระวัง
โดยมีนโยบายการตั้งสำรองค่าเผื่อหนี้สงสัยจะสูญสูงกว่าจำนวนที่ต้องตั้งตามเกณฑ์ของธนาคารแห่งประเทศไทย
ทั้งนี้ โดยคำนึงถึงโอกาสที่ลูกหนี้ที่ปรับปรุงโครงสร้างหนี้จะกลับมาเป็นหนี้ด้อยคุณภาพอีก

การกันเงินสำรอง หมายถึง การกันเงินสำรองสินทรัพย์ที่สงสัยว่าจะไม่มีราคาหรือเรียกคืนไม่ได้
ตามมาตรา 15 ทวิ แห่งพระราชบัญญัติการธนาคารพาณิชย์

เงินสำรอง หมายถึง เงินสำรองที่กันไว้เป็นค่าเผื่อหนี้สูญหรือหนี้สงสัยจะสูญ ค่าเผื่อการลดราคา
ค่าเผื่อการด้อยค่า ค่าเผื่อการปรับมูลค่า สำหรับสินทรัพย์ที่สงสัยว่าจะไม่มีราคาหรือเรียกคืนไม่ได้
ตามประกาศธนาคารแห่งประเทศไทย

ธนาคารจะกันสำรองสำหรับสินเชื่อไม่น้อยกว่าจำนวนที่ธนาคารแห่งประเทศไทยกำหนดโดยกันเงินสำรอง
ดังนี้

1. เงินสำรองหนี้สูญตามเกณฑ์ธนาคารแห่งประเทศไทย หมายถึง
เงินสำรองสำหรับสินเชื่อที่คำนวณตามประกาศของธนาคารแห่งประเทศไทย เรื่อง
สินทรัพย์ที่ไม่มีราคาหรือเรียกคืนไม่ได้
และสินทรัพย์ที่สงสัยว่าจะไม่มีราคาหรือเรียกคืนไม่ได้ของธนาคารพาณิชย์ ซึ่งรวมถึง
เงินสำรองหนี้สูญที่ธนาคารแห่งประเทศไทย สั่งให้กันเพิ่มสำหรับลูกหนี้บางราย

2. เงินสำรองหนี้สูญทั่วไป หมายถึง
เงินสำรองหนี้สูญเพิ่มเติมนอกเหนือจากเงินสำรองหนี้สูญตามเกณฑ์ธนาคารแห่งประเทศไทย
โดยพิจารณาตามหลักความรอบคอบ (Prudent Banking) ดังนี้

2.1 เงินสำรองหนี้สูญทั่วไปเฉพาะราย หมายถึง
เงินสำรองหนี้สูญที่กันเพิ่มเติมสำหรับลูกหนี้บางรายที่อาจจะได้รับผลกระทบจากความไม่แน่นอนของภาวะเศรษฐกิจ
หรือภาวะธุรกิจของลูกหนี้ ซึ่งรวมถึงลูกหนี้ที่ปรับปรุงโครงสร้างหนี้กับธนาคารด้วย

2.2 เงินสำรองหนี้สูญทั่วไปโดยรวม หมายถึง
เงินสำรองหนี้สูญที่ธนาคารกันเป็นภาพรวมไม่เจาะจงรายใดรายหนึ่ง
เพื่อให้อัตราส่วนเงินสำรองทั้งสิ้นต่อเงินสำรองตามเกณฑ์ธนาคารแห่งประเทศไทยใกล้เคียงกับกลุ่มธนาคารพาณิชย์ขนาดใหญ่
โดยจะทยอยกันเงินสำรองหนี้สูญตามที่ธนาคารเห็นสมควร

  การกันเงินสํารองเผื่อหนี้สงสัยจะสูญ

ตามประกาศของธนาคารแหงประเทศไทย ธนาคารจะตองกันเงินสำรองเผื่อหนี้สงสัยจะสูญ
ซึ่งการกันเงินสํารองเผื่อหนี้สงสัยจะสูญ
จะเปนการคํานวณตามอัตรารอยละของราคาตามบัญชีของลูกหนี้ตามประกาศของธนาคารแห่งประเทศไทยเทากับ

(1) สินทรัพยจัดชั้นปกติ ไมตํ่ากวารอยละ 1

(2) สินทรัพย์จัดชั้นกลาวถึงเปนพิเศษ ไมตํ่ากวารอยละ 2

(3) สินทรัพยจัดชั้นตํ่ากวามาตรฐาน ไมตํ่ากวาร้อยละ 20

(4) สินทรัพยจัดชั้นสงสัย ไม่ต่ำกว่าร้อย 50

(5) สินทรัพยจัดชั้นสงสัยจะสูญ ไม่ต่ำกว่ารอยละ 100 และตัดออกจากบัญชี

ทั้งนี้
ธนาคารสามารถนำมูลค่าของหลักประกันมาหักออกจากราคาตามบัญชีของลูกหนี้ก่อนการกันเงินสำรอง
หากหลักประกันมีมูลคามากกวาราคาตามบัญชีของลูกหนี้
ธนาคารไมจําเป็นตองกันเงินสํารองเพิ่มเติมอีก

อนึ่ง เมื่อวันที่ 26 สิงหาคม 2547
ธนาคารแห่งประเทศไทยได้มีการปรับปรุงหลักเกณฑ์การกันเงินสำรองสำหรับสินทรัพย์จัดชั้นสงสัยจะสูญที่ธนาคารยังไม่ได้ดำเนินการปรับปรุงโครงสร้างหนี้
หรือฟ้องร้องดำเนินคดีทางกฎหมาย ดังนี้

1.  สินทรัพย์จัดชั้นสงสัยจะสูญที่ธนาคารยังไม่ได้ดำเนินการปรับปรุงโครงสร้างหนี้
    หรือฟ้องร้องดำเนินคดีทางกฎหมายให้ธนาคารกันเงินสำรอง ดังนี้

(1) ลูกหนี้ที่มีระยะเวลาการค้างชำระเกินกว่า 12 เดือน แต่ไม่เกิน 24 เดือน
    ให้ธนาคารนำมูลค่าของหลักประกันซึ่งได้ประเมินราคาตามหลักเกณฑ์การประเมินมูลค่าหลักประกันของสถาบันการเงินตามที่ธนาคารแห่งประเทศไทยกำหนด
    มาหักออกจากราคาตามบัญชีของลูกหนี้ และให้กันเงินสำรองในอัตราร้อยละ 100

(2) ลูกหนี้ที่มีระยะเวลาการค้างชำระเกินกว่า 24 เดือน แต่ไม่เกิน 36 เดือน
    ธนาคารพิจารณากันเงินสำรองเพิ่มจากที่กำหนดใน (1) ไม่ต่ำกว่าร้อยละ 25
    ของยอดคงค้างหลังหักเงินสำรองที่ธนาคารได้กันไว้แล้ว สำหรับลูกหนี้รายนั้นๆ ตาม (1)

(3) ลูกหนี้ที่มีระยะเวลาการค้างชำระเกินกว่า 36 เดือน แต่ไม่เกิน 48 เดือน
    ธนาคารพิจารณากันเงินสำรองเพิ่มจากที่กำหนดใน (1) ไม่ต่ำกว่าร้อยละ 50
    ของยอดคงค้างหลังหักเงินสำรองที่ธนาคารได้กันไว้แล้ว สำหรับลูกหนี้รายนั้นๆ

(4) ลูกหนี้ที่มีระยะเวลาการค้างชำระเกินกว่า 48 เดือน
    ธนาคารพิจารณากันเงินสำรองเพิ่มจากที่กำหนดเต็มจำนวนของยอดคงค้างหลังหักเงินสำรองที่ธนาคารได้กันไว้แล้ว
    สำหรับลูกหนี้รายนั้นๆ

ในกรณีที่ธนาคารได้ดำเนินการกันเงินสำรองครบเต็มจำนวนตามที่ธนาคารแห่งประเทศไทยกำหนด
และมีส่วนที่เกินกว่าจำนวนเงินสำรองพึงกันแล้ว
สามารถนำส่วนเกินดังกล่าวมาหักออกจากจำนวนเงินที่ต้องพิจารณากันเงินสำรองเพิ่มเติมได้

สำหรับลูกหนี้ที่ต้องกันเงินสำรองเพิ่มตามหลักเกณฑ์ วิธีการ และเงื่อนไขที่กำหนดข้างต้น
ธนาคารไม่จำเป็นต้องพิจารณาประเมินราคาหรือตีราคามูลค่าของหลักประกันใหม่
เว้นแต่กรณีที่ธนาคารแห่งประเทศไทยจะสั่งการเป็นอย่างอื่น

1.  ในกรณีที่ธนาคารได้ดำเนินการกันเงินสำรองสำหรับสินทรัพย์สงสัยจะสูญ ตามข้อ ก.แล้ว
    หากธนาคารได้ดำเนินการปรับปรุงโครงสร้างหนี้
    ตามหลักเกณฑ์การปรับปรุงโครงสร้างหนี้ของธนาคารแห่งประเทศไทยหรือฟ้องร้องดำเนินคดีทางกฎหมายในภายหลัง
    ธนาคารก็ไม่ต้องกันเงินสำรองเพิ่มตามข้อ ก. (2) (3) และ (4) อีก
    โดยธนาคารดำเนินการเกี่ยวกับการโอนเงินสำรองพึงกัน ดังนี้

(1) กรณีที่ธนาคารได้ดำเนินการปรับปรุงโครงสร้างหนี้
ตามหลักเกณฑ์การปรับปรุงโครงสร้างหนี้ของธนาคารแห่งประเทศไทยภายหลังจากที่ได้ดำเนินการกันเงินสำรองสำหรับสินทรัพย์สงสัยจะสูญข้างต้น
ธนาคารจะต้องถือปฏิบัติตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยกำหนด
และสามารถโอนเงินสำรองส่วนเกินกว่าจำนวนเงินสำรองพึงกันกลับเป็นรายได้ได้

(2) กรณีที่มีการฟ้องร้องดำเนินคดีทางกฎหมาย
ภายหลังจากที่ได้ดำเนินการกันเงินสำรองสำหรับสินทรัพย์สงสัยจะสูญตามข้อ ก. แล้ว
ธนาคารคงเงินสำรองที่กันไว้แล้วตามข้อ ก. (1) สำหรับลูกหนี้รายนั้นๆ ไว้ในบัญชีต่อไป
ส่วนเงินสำรองที่กันไว้เพิ่มขึ้นตามข้อ ก. (2) (3) และ (4) ห้ามโอนกลับเป็นรายได้
แต่สามารถโอนไปใช้เป็นเงินสำรองสำหรับลูกหนี้รายอื่นได้

นอกจากการกันเงินสํารองสําหรับสินทรัพยจัดชั้นโดยใชเกณฑจํานวนเดือนคางชําระแลว
ธนาคารได้ติดตามความเหมาะสมของเงินสำรอง
และพิจารณากันเงินสํารองเชิงคุณภาพตามประกาศของธนาคารแหงประเทศไทย เชน
สินเชื่อที่มียอดคางชําระน้อยกวา 3 เดือน
แตธนาคารเห็นวามีโอกาสน้อยที่ธนาคารจะไดรับชําระหนี้เต็มจํานวน
ธนาคารอาจพิจารณาจัดชั้นสินเชื่อและกันเงินสํารองเปนชั้นสงสัย
การกันเงินสํารองโดยใชความเห็นทางดานวิชาชีพของธนาคาร
อาจสงผลกระทบตอจํานวนเงินสํารองของธนาคาร เชน
สินเชื่อจัดชั้นกลาวถึงเปนพิเศษตองกันเงินสํารองรอยละ 2 เมื่อเปรียบเทียบกับชั้นสงสัย
ซึ่งตองกันเงินสํารองรอยละ 50

มูลค่าหลักประกันที่สามารถนํามาหักจากราคาตามบัญชีของลูกหนี้กอนการกันเงินสํารอง
มูลค่าของหลักประกันที่นำมาหักได้จะต้องไม่สูงเกินกว่าวงเงินที่ระบุในสัญญาจำนำ และสัญญาจำนอง
หรือสัญญาประกัน
ทั้งนี้จะขึ้นอยูกับชนิดของหลักประกันและวันที่ทําการประเมินราคาครั้งลาสุดต้องไม่เกิน 3 ปี
โดยหลักประกันที่เป็นสิทธิในเงินฝากที่ธนาคารพาณิชย์ และหลักประกันที่เป็น Standby Letter of
Credit นํามาหักได้รอยละ 100 ในขณะที่หลักประกันที่ใกล้เคียงเงินสด เช่น
หลักทรัพยในความต้องการของตลาดนํามาหักไดไมเกินรอยละ 95 ของราคาตลาด
และหนังสือคํ้าประกันของธนาคารนํามาหักไดรอยละ 95 สวนหลักประกันอื่นๆ
ให้นำมาหักได้ไม่เกินร้อยละ 90 ของมูลค่าที่ได้จากการประเมินราคาหรือการตีราคา
นอกจากนี้หลักเกณฑดังกลาวยังไดกําหนดวา
การประเมินราคาหลักประกันของลูกหนี้ที่มีราคาตามบัญชีสูงกว่า 50 ล้านบาท
จะตองกระทําโดยผูประเมินราคาอิสระ

สาขาของธนาคารในตางประเทศ
ไดจัดชั้นสินทรัพยและกันสํารองตามประกาศของธนาคารแหงประเทศไทย
หรือตามกฎและระเบียบของประเทศที่สาขานั้นๆ ตั้งอยู่ แลวแตกฎใดจะเขมงวดกวา

-   นโยบาย/เงื่อนไขการรับรู้รายได้ตามเกณฑ์ของธนาคารและเกณฑ์ของธนาคารแห่งประเทศไทย

นโยบายการรับรู้รายได้ดอกเบี้ยของธนาคารนั้น
กำหนดให้รายได้ดอกเบี้ยรับรู้ตามเกณฑ์สัดส่วนของเวลา โดยต้องคำนึงถึงอัตราผลตอบแทนที่แท้จริง
ยกเว้นดอกเบี้ยจากเงินให้กู้ยืมที่ค้างชำระเกินกว่า 3 เดือน
ทุกรายนับจากวันครบกำหนดชำระเงินต้นหรือดอกเบี้ยแล้วแต่อย่างใดจะถึงก่อน
จะรับรู้รายได้เฉพาะที่ได้รับจริง และตั้งแต่วันที่ 1 มกราคม 2543
ธนาคารได้บันทึกยกเลิกรายได้ดอกเบี้ยเงินให้กู้ยืมที่ได้บันทึกเป็นรายได้ไว้แล้วสำหรับลูกหนี้รายที่ค้างชำระเกินกว่า
3 เดือน
ซึ่งการบันทึกยกเลิกรายได้นี้จะดำเนินการเฉพาะรายที่ธนาคารได้บันทึกบัญชีเป็นรายได้ตั้งแต่วันที่ 1
มกราคม 2543 และรับรู้เป็นรายได้เฉพาะที่ได้รับชำระจริง
ซึ่งเป็นไปตามหลักเกณฑ์ที่ธนาคารแห่งประเทศไทยกำหนด

ธนาคารมีนโยบายดำเนินการทางกฎหมายทันทีเมื่อลูกหนี้ค้างชำระเกินกว่า 90 วัน นับตั้งแต่วันถึงกำหนดชำระ ควบคู่ไปกับการติดตามเร่งรัดและเจรจาปรับปรุงโครงสร้างหนี้ หากดำเนินการปรับปรุงโครงสร้างหนี้ไม่สำเร็จ หรือลูกหนี้ไม่ปฏิบัติตามเงื่อนไข ธนาคารก็จะเร่งดำเนินการทางกฎหมายเพื่อบังคับคดีกับลูกหนี้ต่อไปทันที

1.  นโยบายเกี่ยวกับเงินลงทุนในหลักทรัพย์

ธนาคารกำหนดนโยบายเกี่ยวกับเงินลงทุนในหลักทรัพย์ ตามวัตถุประสงค์ดังต่อไปนี้

-   เพื่อการสำรองสินทรัพย์สภาพคล่องตามระเบียบของธนาคารแห่งประเทศไทย

-   เพื่อบริหารสภาพคล่องทางการเงินของธนาคาร

-   เพื่อเพิ่มรายได้และผลตอบแทนอื่นนอกเหนือจากดอกเบี้ยรับจากการให้สินเชื่อ

-   เพื่อช่วยส่งเสริมการดำเนินธุรกิจหลักของธนาคาร

-   เพื่อเป็นเครื่องมือในกระบวนการปรับปรุงโครงสร้างหนี้

    1.  หลักเกณฑ์ในการลงทุนในหลักทรัพย์ของธนาคาร

ธนาคารมีหลักเกณฑ์ในการลงทุน โดยพิจารณาจากผลตอบแทนจากการลงทุน
ซึ่งเหมาะสมกับระดับความเสี่ยงและต้นทุนเงินฝากของธนาคาร โดยผลตอบแทนอาจอยู่ในรูปตัวเงิน
(Monetary Return) หรือที่ไม่ใช่ตัวเงิน (Non-Monetary Return)
แต่ให้ผลตอบแทนในรูปการสนับสนุนธุรกิจของธนาคารหรือระบบเศรษฐกิจโดยรวม
นอกจากนี้การตัดสินใจลงทุนจะคำนึงถึงความเสี่ยงของหลักทรัพย์ สภาพตลาด สภาพคล่อง
รวมทั้งระยะเวลาการถือครองหลักทรัพย์ และอายุหลักทรัพย์

ด้านตราสารหนี้

ธนาคารเน้นการลงทุนในพันธบัตรรัฐบาลหรือตราสารหนี้ที่รัฐบาลค้ำประกัน
ซึ่งเป็นตราสารหนี้ที่มีความเสี่ยงต่ำ
และสามารถนับเข้าเป็นเงินสำรองสินทรัพย์สภาพคล่องและจัดสรรเพื่อประโยชน์ในการทำธุรกรรมต่างๆ
กับธนาคารแห่งประเทศไทย
นอกจากนั้นมีการลงทุนบางส่วนในพันธบัตรรัฐวิสาหกิจและการลงทุนในตราสารหนี้บริษัทเอกชนที่มีการจัดอันดับความน่าเชื่อถือในระดับลงทุน
(Investment Grade)

ด้านตราสารทุน

การลงทุนของธนาคารเป็นไปตามภาวะตลาดในแต่ละช่วงเวลา โดยยึดหลักความระมัดระวัง
และมีการทบทวนนโยบายการลงทุนอย่างสม่ำเสมอ โดยในภาวะที่ธนาคารมีสภาพคล่องส่วนเกิน
ธนาคารจะพิจารณาลงทุนในหุ้นสามัญของบริษัทที่จดทะเบียนในตลาดหลักทรัพย์แห่งประเทศไทย
ซึ่งมีกิจการมั่นคง มีกำไร มีประวัติการจ่ายเงินปันผลสม่ำเสมอ และมีสภาพคล่องในการซื้อขาย
อย่างไรก็ตามเงินลงทุนบางส่วนของธนาคารเป็นผลจากการแปลงหนี้เป็นทุนจากการปรับปรุงโครงสร้างหนี้
ซึ่งธนาคารมีนโยบายที่จะจำหน่ายเงินลงทุนในหุ้นที่ได้จากการปรับปรุงโครงสร้างหนี้
โดยพิจารณาเงื่อนไขของสัญญาปรับปรุงโครงสร้างหนี้ประกอบการดำเนินการ
นอกจากนั้นยังพิจารณาลงทุนในธุรกิจที่สนับสนุนธุรกิจของธนาคารตามความเหมาะสม

2.  การบริหารความเสี่ยงจากการลงทุน

ธนาคารแต่งตั้งผู้บริหารระดับสูงเป็นคณะกรรมการบริหารสินทรัพย์และหนี้สิน (ALCO)
เพื่อกำหนดนโยบายการบริหารความเสี่ยง
และกำหนดกลยุทธ์ด้านการลงทุนโดยคำนึงถึงผลตอบแทนซึ่งปรับจากความเสี่ยง
รวมทั้งมีคณะกรรมการการลงทุน (Investment Committee : IC)
เป็นผู้กำกับดูแลการจัดการลงทุนให้เป็นไปตามนโยบาย
โดยธนาคารได้ติดตามดูแลเงินลงทุนที่ได้ดำเนินการอนุมัติให้ลงทุนอย่างใกล้ชิด เพื่อสร้างผลตอบแทน
และเพื่อป้องกันความเสียหายในเรื่องการด้อยค่าของเงินลงทุน โดยการติดตามภาวะเศรษฐกิจ
ผลการดำเนินงาน การเคลื่อนไหวของระดับราคา การวิเคราะห์แนวโน้มอัตราผลตอบแทนของตลาด
และข่าวสารที่เกี่ยวข้องต่างๆ
เพื่อให้สามารถประเมินสถานะและสภาพแวดล้อมทางธุรกิจของบริษัทที่ธนาคารลงทุนได้อย่างถูกต้อง
ปรับมูลค่าหลักทรัพย์ตามราคาตลาด
และสำรองเผื่อการด้อยค่าที่สอดคล้องกับมูลค่าเงินลงทุนที่เปลี่ยนแปลงไป
รวมทั้งควบคุมดูแลให้การลงทุนอยู่ภายใต้วงเงินลงทุนรวมที่กำหนดไว้

ทั้งนี้ มีการรายงานการซื้อขาย สถานะของพอร์ตลงทุนระยะสั้น ให้คณะกรรมการบริหารทราบ
อย่างสม่ำเสมอทุกสัปดาห์
และรายงานการลงทุนในหลักทรัพย์ทุกประเภทของธนาคารให้คณะกรรมการธนาคารทราบทุกเดือน

3.  การตั้งสำรองค่าเผื่อการด้อยค่า

การตั้งสำรองค่าเผื่อการด้อยค่าของทรัพย์สินของธนาคารจะพิจารณาจากข้อบ่งชี้การด้อยค่าตามมาตรฐานการบัญชี
และการประมาณมูลค่าที่คาดว่าจะได้รับคืนในอนาคต

-   นโยบายการลงทุน

ธนาคารมีนโยบายลงทุนในบริษัทย่อยและบริษัทร่วมที่ได้จัดตั้งขึ้น
เพื่อสนับสนุนธุรกิจหลักของธนาคารตามลักษณะและวัตถุประสงค์ของธุรกิจในแต่ละสายงาน
โดยแบ่งแยกงานที่มิใช่ธุรกิจหลักของธนาคารให้บริษัทเหล่านั้นเป็นผู้ดำเนินการ
ทำให้ธนาคารสามารถลดค่าใช้จ่ายด้านพนักงานและค่าใช้จ่ายอื่นๆ ในสายงานต่างๆ
และสามารถบริหารงานที่เป็นธุรกิจหลักได้อย่างมีประสิทธิภาพ ทั้งนี้
การจัดตั้งบริษัทย่อยหรือบริษัทร่วมดังกล่าวเป็นการสนับสนุนธุรกรรมของธนาคารด้านต่างๆ ดังนี้

1.  ธุรกิจการให้บริการ รับจ้าง อำนวยความสะดวก และเพิ่มประสิทธิภาพในด้านต่างๆ เช่น
    ด้านกฎหมาย ระบบสารสนเทศ ระบบธุรกิจบริการต่างๆ ซึ่งประกอบด้วย
    การบริการศูนย์ฝึกอบรมพนักงาน การบริการด้านยานพาหนะ การบริการขนย้ายทรัพย์สิน
    การรับจ้างดูแลรักษาความปลอดภัย พิมพ์เอกสาร พับบรรจุซองอัตโนมัติพร้อมจัดส่ง เป็นต้น

2.  ธุรกิจทางการเงิน ที่ส่งเสริมธุรกิจของธนาคารให้ครบวงจรยิ่งขึ้น เช่น
    บริษัทหลักทรัพย์จัดการกองทุนรวม บริษัทบัตรเครดิต บริษัทลีสซิ่ง บริษัทประกันชีวิต
    บริษัทประกันภัย เป็นต้น

ในส่วนของบริษัทย่อย
ธนาคารมีเป้าหมายที่จะดูแลการปฏิบัติงานของบริษัทในการให้บริการแก่หน่วยงานที่เกี่ยวข้องของธนาคารในอัตราค่าใช้จ่ายที่ไม่สูงกว่า
เมื่อเปรียบเทียบกับการดำเนินการเอง หรือว่าจ้างบริษัทภายนอก
โดยธนาคารจะมีรายได้จากบริษัทดังกล่าวในรูปของเงินปันผล

-   นโยบายการบริหารงาน

ธนาคารมีนโยบายส่งผู้บริหารของธนาคารเข้าเป็นกรรมการเพื่อประโยชน์ในการควบคุมดูแลการดำเนินงาน
และกำหนดให้บริษัทย่อยจัดทำแผนธุรกิจ
และงบประมาณประจำปีนำเสนอธนาคารเพื่อขอความเห็นชอบ
เพื่อให้นโยบายการดำเนินกิจการมีความสอดคล้องกับนโยบายของธนาคาร
นอกจากนั้นยังได้ควบคุมการดำเนินธุรกิจของบริษัทย่อยหรือบริษัทร่วมอย่างใกล้ชิด
ตามเงื่อนไขของธนาคารแห่งประเทศไทย
ซึ่งกำหนดให้บริษัทย่อยหรือบริษัทร่วมจัดทำข้อมูลและรายงานผลการดำเนินงานเสนอคณะกรรมการธนาคารทุกครึ่งปี
และจะต้องส่งข้อมูลและรายงานดังกล่าวให้ธนาคารแห่งประเทศไทยทราบภายใน 90 หรือ 120
วันหลังจากสิ้นงวดบัญชี

ในส่วนของบริษัทร่วม ธนาคารมีนโยบายที่จะลงทุนในบริษัทที่มีศักยภาพที่จะสร้างโอกาสในเชิงธุรกิจ
โดยเป็นพันธมิตรร่วมทุนที่สนับสนุนธุรกิจระหว่างกัน ที่มีแนวโน้มให้ผลตอบแทนสูงแก่ธนาคาร